## La Xarxa CdT de la Comunitat Valenciana impartix 538 cursos de formació turística en 2025

*** Els centres de les tres províncies han format 10.085 alumnes, amb un total de 28.446 hores lectives
* La Xarxa també impartix formació telemàtica a través de la plataforma CdT e-formació, que ha registrat 2.660 alumnes en este període**

La Xarxa de Centres de Turisme (Xarxa CdT) de la Comunitat Valenciana ha registrat durant 2025 un total de 538 cursos de formació en matèria turística, que acumulen 28.446 hores lectives, dirigides tant a professionals en actiu com a personal desocupat interessat a formar part d’este sector, clau en l’economia turística de la Comunitat Valenciana.

La Xarxa CdT és la ferramenta formativa de la Conselleria d’Indústria, Turisme, Innovació i Comerç, dirigida per Marián Cano, i té com a objectiu la millora de l’ocupabilitat i l’eficiència dels recursos humans, l’atracció del talent, la investigació, innovació i la promoció de la gastronomia, l’hostaleria i el turisme.

Per les aules dels centres que conformen la xarxa, en tota la Comunitat Valenciana, han passat durant 2025 un total de 10.085 alumnes, dels quals 2.660 participants han cursat formació en línia a través del CdT e-formació.

Per províncies, la Xarxa CdT ha impartit 262 cursos en la província d’Alacant, amb un total de 15.455 hores lectives i 3.790 alumnes; la província de Castelló suma un còmput de 67 cursos impartits al llarg del 2025, amb 3.370 hores lectives i un total de 1.116 participants. Per la seua part, en la provincia de València el nombre total de cursos ascendix a 207, amb 8.510 hores lectives i 5.179 alumnes.

Amb este ampli i variat programa de formació, la Xarxa CdT ha donat resposta a les necessitats i propostes formatives que el mateix sector professional va demandar a través dels consells assessors de la Xarxa.

**La Xarxa CdT de la Comunitat Valenciana**

En l’actualitat, la Xarxa CdT es compon de 10 centres que vertebren el territori de la Comunitat Valenciana: Morella, Castelló de la Plana, València, Gandia, Dénia, Alcoi, Benidorm, Alacant, Elx i Torrevieja, als quals cal sumar el CdT e-formació, que fa ús de les metodologies de formació a distància basades en l’ús de ferramentes multimèdia i l’accés a través d’Internet, amb els avantatges que això comporta. A més, la Xarxa CdT impartix formació específica en altres llocs i destinacions de la Comunitat Valenciana la demanda de la qual en cada moment així ho justifica.

Fecha: 06/01/2026